Takerḍa-agi, teskan-d tineḍwa n yisem n ubeɛɛuc « Perce Oreille ». Nufa-d 05 n wawalen i s ttsemmin aɣersiw-a. Tanḍa, abuzhayer /ZHYR/ d asuddim s tmerna n uwsil bu di tazwara, nufa-t deg yiwen n wadeg. Tanḍa birwel /B/RWL/ d isem uddis s usenṭeḍ n sin n wawalen (amyag “bi”+amyag “rwel”) iban-d anagar deg yiwen n umkan. Nemlal-d tineḍwa nniḍen tigi d lemqes /QS/ d meqqes /QS/ nufa-tent deg sin n yidgan. Ma yella d timeqrect /QRC/ tban-d deg yiwen n wadeg. Di tkerḍa-agi ur d-nemlal ara tanḍa i iqwan s waṭas, nufaten gar yiwen ar sin n yidgan, ulac tanḍa i iṭṭuqten.